laion/Wikipedia-Exotic huggingface dataset:
მუჰამად აზამ-შაჰი

მუჰამად აზამ შაჰი (დ. 28 ივნისი, 1653, ბიჯაპური — გ. 8 ივნისი, 1707, აგრა) — დიდ მოგოლთა იმპერიის მე-7 იმპერატორი 1707 წლის 14 მარტიდან 8 ივნისის ჩათვლით, აურანგზებისა და დილრას ბანუ ბეგუმის ვაჟი. თემურიდების დინასტიის წარმომადგენელი. დაიბადა 1653 წლის 28 ივნისს, ბიჯაპურში, ბაბუის, შაჰ-ჯაჰანის მმართველობის პერიოდში. 4 წლის ასაკში დედა გარდაეცვალა. 1658 წელს მამამისი, აურანგზები დიდი გადატრიალების შემდეგ გახდა დიდ მოგოლთა მე-6 იმპერატორი. აღიზარდა დელიში. ბავშვობიდანვე გამოირჩეოდა სიბრძნითა და სტრატეგიული ნიჭით. 1678 წელს, 25 წლის ასაკში დაინიშნა ბენგალის გამგებლად. ეს თანამდებობა მან 1701 წლამდე შეინარჩუნა. მიუხედავად იმისა, რომ მას ჰყავდა უფროსი ძმები, 1681 წელს აგრაში გამოაცხადეს მამის ოფიციალურ მემკვიდრედ. 1683 წელს უსარდლა მოგოლებს მარათჰების წინააღმდეგ გამართულ ბრძოლაში, რომელშიც გაიმარჯვა. 1685 წელს ალყა შემოარტყა ბიჯაპურს და 4 თვის შემდეგ აიღო ის. მუჰამად აზამი ღრმამორმწუნე მუსლიმი იყო და მამის მსგავსად სასტიკად ექცეოდა ქრისტიანებსა და ბუდისტებს, ასევე არ ერიდებოდა შიიტების დევნა. 1693-1697 წლებში რამდენიმეჯერ ილაშქრა დეკანში, დაარბია, გაძარცვა და გადაწვა ბუდისტებისა და ქრისტიანების ტაძრები. 1701-1706 წლებში იყო გუჯარათის მმართველი. 1706 წელს მამამისს აუჯანყდა, მაგრამ უშედეგოდ. აურანგზებმა აზამი სახელმწიფო საქმეებს ჩამოაშორა, მაგრამ 1707 წელს, 89 წლის ასაკში გარდაიცვალა ლაშქრობაში. ამით ისარგებლა აზამ შაჰმა და დროებით დაიკავა დიდ მოგოლთა საიმპერატორო ტახტი დელიში. ამ ფაქტს დინასტიური ომი მოჰყვა, რომელიც დაიწყეს მისმა ძმებმა. მისი მმართველობა 3 თვემდეც კი ვერ გაგრძელდა. 1707 წლის 8 ივნისს, აგრას მახლობლად გამართულ ბრძოლაში დამარცხდა და ტყვედ ჩაუვარდა თავის უფროს ძმასა და მემკვიდრეს, ბაჰადურ შაჰ I-ს. აზამ შაჰი ძმის ბრძანებით სიკვდილით დასაჯეს. მისი გადარჩენილი ვაჟები კი ნათესავებთან ბრძოლებს შეეწირნენ იმავე წლის ივლის-აგვისტოში. დიდ მოგოლთა იმპერია აურანგზები დიდ მოგოლთა იმპერატორების სია Sir Jadunath Sarkar (1925). Anecdotes of Aurangzib. M.C. Sarkar & Sons. p. 21. Sarkar, Sir Jadunath (1912). History of Aurangzib Vol. I (PDF). Calcutta: M.C. Sarkar & Sons. p. 71. Eraly, Abraham (2007). The Mughal World: Life in India's Last Golden Age. Penguin Books India. p. 147. Chandra, Satish (2002). Parties and politics at the Mughal Court, 1707-1740. Oxford University Press. p. 50. Koch, Ebba (1997). King of the world: the Padshahnama. Azimuth Ed. p. 104
თაჰლა (მრავალმნიშვნელოვანი)

თაჰლა შეიძლება აღნიშნავდეს: თაჰლა — სოფელი აზერბაიჯანში, ბარდის რაიონი თაჰლა — სოფელი აზერბაიჯანში, გორანბოის რაიონი
თიურქმანი (მრავალმნიშვნელოვანი)

თიურქმანი შეიძლება აღნიშნავდეს: თიურქმანი — სოფელი აზერბაიჯანში, ბარდის რაიონში თიურქმანი — სოფელი აზერბაიჯანში, გოქჩაის რაიონში თიურქმანი — სოფელი აზერბაიჯანში, გაბალის რაიონში
კობა ამირხანაშვილი

კობა ამირხანაშვილი (დ. 5 აგვისტო, 1954, მცხეთა, საქართველოს სსრ) — ქართველი პოლიტიკოსი და ფიზიკოსი, ქიმიის მეცნიერებათა დოქტორი. საქართველოს IV და V მოწვევის პარლამენტის წევრი. 1976 წელს დაამთავრა საქართველოს პოლიტექნიკური ინსტიტუტის საინჟინრო-ფიზიკური ფაკულტეტი, ხოლო მოსკოვის ფიზიკო-ტექნიკური ინსტიტუტის ასპირანტურა 1984 წელს, დოქტორანტურა 1994 წელს. 1976-1978 წლებში იყო სპეციალური საკონსტრუქტორო ბიუროს ინჟინერი, 1978 წლიდან საქართველოს მეცნიერებათა აკადემიის პეტრე მელიქიშვილის სახელობის ფიზიკური და ორგანული ქიმიის ინსტიტუტის უმცროსი, უფროსი, წამყვანი და მთავარი მეცნიერ-თანამშრომელი და ლაბორატორიის გამგეა. არის, საქართველოში კომპიუტერული ქიმიის დამაარსებელი და 1978 წლიდან ამავე სახელწოდების ლაბორატორიის გამგე. 2006 წლიდან მეცნიერ-კონსულტანტი. 1985 წლიდან ეწევა აქტიურ პედაგოგიურ საქმიანობას. სხვადასხვა დროს კითხულობდა ლექციებს ფიზიკური ქიმიისა და სპეცკურსებს მაგისტრანტებისათვის უმაღლეს სასწავლებლებში. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2004 წლებში სკანდინავიის ქვეყნებში იყო საქართველოს საპარლამენტო დელეგაციის ხელმძღვანელი. 2015 წლიდან საქართველოს პარლამენტართა პალატის დამაარსებელი და მისი თავმჯდომარეა. 1998 წლიდან არის თბილისის სახელმწიფო უნივერსიტეტის პროფესორი. საქართველოში ერთ-ერთი პირველი არასამთავრობო ორგანიზაციის „დიაბეტიან ბავშვთა დაცვის ასოციაციის“ (2020 წლიდან „საქართველოს დიაბეტის ფონდის“) დამაარსებელი და მისი პრეზიდენტი. კობა ამირხანაშვილი არის 150-ზე მეტი სამეცნიერო ნაშრომის, მონოგრაფიებისა და წიგნების ავტორი. 2001 წელს დაჯილდოვდა ღირსების ორდენით. ჰყავს მეუღლე და შვილები — გიორგი, ნიკოლოზი. ვინ ვინაა საქართველოში: ქართული ბიოგრაფიული ცნობარი, გვ. 15, თბ., 1998-1999. საქართველოს პარლამენტის წევრები 1990-2015 წწ., გვ. 65, თბ., 2015, ISBN 978-9941-0-8142-2. კობა ამირხანაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) კობა ამირხანაშვილი — საქართველოს ბიოგრაფიული ლექსიკონი
ვლადიმიროვსკაიის მიძინების ტაძარი

ვლადიმიროვსკაიის მიძინების ტაძარი (რუს. Успенский храм) — მართლმადიდებლური ეკლესია კრასნოსულინის რაიონის სოფელ ვლადიმიროვსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. მისამართი: რუსეთი, როსტოვის ოლქი, კრასნოსულინის რაიონი, სტანიცა ვლადიმიროვსკაია. სტანიცა ვლადიმიროვსკაიის მიძინების ტაძარი იყო პირველი მართლმადიდებულური ტაძარი თანამედროვე კრასნოსულინის რაიონის ტერიტორიაზე. მიძინების ტაძარი ააგეს 1830 წელს ვლადიმიროვსკაიის დასახლებული პუნქტის დაარსებამდე. იგი მდებარეობდა ნოვოივანოვკაში, რომელიც შემდეგ შევიდა სტანიცა ვლადიმოროვსკაიის შემადგენლობაში. ეკლესია ააგეს პოლკოვნიკის ცოლის მარია ივანეს ასული ბობრიკოვაიას და მრევლის სახსრებით. ეკლესია იყო ხის და იდგა ქვის ფუნდამენტზე. ეკლესიაში არ იყო სამრეკლო და ზარი ეკიდა ბოძზე. 1874 წელს სტანიცაში გადაწყვიტეს აეგოთ ახალი ეკლესია, ძველი მორები კი გაყიდეს 1877 წელს ხუტორ სვინარევში. ახალი ეკლესია ააგეს 1874 წელს კაზაკ სტეფანე შევირევის სახსრებით. ახალი ეკლესია ასევე იყო ხისა, აგებული ქვის ფუნდამენტზე. ეკლესია იყო ერთსაკურთხევლიანი. მშენებლობა დაჯდა 18 500 რუბლი. ეკლესია იდგა მოსკოვი-კავკასიის დამაკავშირებელ გზაზე, რომელიც მოსკოვსა და სანქტ-პეტერბურგს აკავშირებდა დონთან, ყუბანთან და კავკასიასთან. ამის გამო მასთან ახლოს აშენდა სახლი ტურისტებისათვის. სახლში თავის დროზე შეჩერებულან ალექსანდრე პუშკინი, ნიკოლოზ I და ალექსანდრე II, რომლებმაც მოინახულეს მშენებარე მიძინების ტაძარი. XIX საუკუნის დასასრულსა და XX საუკუნის დასაწყისში მიძინების ტაძარის მრევლში მოქმედებდა სამრევლო სკოლები: ვლადიმოროვსკაიის, პროხოროვსკო-კუნდრიუჩენსკის, კალინოვსკო-ოსიპოვსკაიის. სკოლა მუშაობდა დონის ეპარქიისა და ადგილობრივი მრევლის სახსრებით. სამოქალაქო ომის პერიოდში ვლადიმიროვსკაიის მოსახლეობა ბოლშევიკების წინააღმდეგ გამოვიდნენ, ჩამოაყალიბეს ცხენოსანთა პოლკი. ეს გახდა სოფლის მოსახლეობის რეპრესიების მიზეზი. აქ სამჯერ მოხდა კაზაკების დაშლა და მათი რეპრესირება. XX საუკუნის 20-იან წლებში მიძინების ტაძარი დაიხურა. იგი გარკვეული პერიოდის განმავლობაში გამოიყენებოდა როგორც საწყობი. მეორე მსოფლიო ომის პერიოდში, გერმანული ოკუპაციის პერიოდში, 1942 წელს ეკლესია კვლავ გაიხსნა ღვთისმსახურებისთვის. ეკლესია ხელმეორედ დაიხურა 1950-იან წლებში - მასში განათავსეს კულტურის სახლი. Кудрявцев В. Успенская церковь ст. Владимировской / В. В. Кудрявцев // Криница. – 2002. – 22 авг. (№34) - С.4. Кудрявцев В. Успенская церковь ст. Владимировской / В. В. Кудрявцев // Сулинская земля: страницы истории. – Ростов н/Д., 1999. - С.121 – 125. Мякинченко В. Успенская церковь / В. А. Мякинченко // Сулин и сулинцы: слов. – справ. – Красный Сулин, 2002. – С.101. Ст. Владимировская - Успенский храм დაარქივებული 2016-11-23 საიტზე Wayback Machine. Успенская церковь
სელამეთ I გირეი

სელამეთ I გირეი (ყირიმ. I Selamet Geray, سلامت كراى‎; დ. ბახჩისარაი, ყირიმის სახანო, 1568 — ბახჩისარაი, ყირიმის სახანო, 1610) — ყირიმის ხანი 1608–1610 წლებში, დევლეთ I გირეის უმცროსი, მე-12 ვაჟი. დაიბადა ბახჩისარაიში. 9 წლის იყო, როდესაც მამა გარდაეცვალა. 1584-1585 წლებში, თავის უფროს ძმებს შორის გამართულ ომებში იბრძოდა ისლამ II გირეის მხარეს. 1588 წელს, გაზი II გირეი-მ დანიშნა ნურედინად. 1591 წელს თან ახლდა ფეთიჰ I გირეის მოსკოვზე გალაშქრების დროს. 1594 წელს აუჯანყდა თავის ძმას, გაზი გირეის, მაგრამ მისი ამბოხი მარტივად ჩაახშვეს და იძულებული გახდა ოსმალეთის იმპერიაში გადახვეწილიყო. 1594-1605 წლებში, როგორც დევნილი, ცხოვრობდა სტამბოლში, ოსმალეთის სულთნების, მეჰმედ III-ისა და აჰმედ I-ის კარზე. 1606 წელს სულთან აჰმედმა დანიშნა ყირიმის სახანოს კალგად. თუმცა მისი უფროსი ძმის, გაზი II გირეის გარდაცვალების შემდეგ ყირიმის ხანის ტიტული მიიღო სელამეთის ძმისშვილმა, 18 წლის თოხთამიშ გირეიმ. ამის გამო სელამეთმა ვერ შეძლო სამშობლოში დაბრუნება. ის დახმარების სათხოვნელად დაუკავშირდა თავისი ძმის, მეჰმედ II გირეის დევნილ შვილიშვილებს, მეჰმედ III გირეისა და შაჰინ გირეის. მათი და ოსმალეთის დახმარებით, 1608 წელს ყირიმის ტახტი დაიკავა. იმავე წელს, თოხთამიშ გირეი სტამბოლში ჩავიდა იმ მიზნით, რომ აჰმედ I დაეყოლიებინა მისთვის ხანის ტიტულის დაბრუნებისათვის, მაგრამ უშედეგოდ. ყირიმისკენ მიმავალ თოხთამიშს თავს დაესხნენ მეჰმედ III გირეი და ოსმალები. მცირე ბრძოლის შემდეგ თოხთამიში და მისი ძმა, სეფერ გირეი, დაიღუპნენ. სელამეთ გირეი მშვიდად შეუდგა სახანოს მართვას. მადლობის ნიშნად, კალგად სწორედ მეჰმედ III გირეი დანიშნა, ხოლო ნურედინობა შაჰინ გირეის უბოძა. 2 წლიანი მმართველობის შემდეგ გარდაიცვალა 1610 წელს, ბახჩისარაის სასახლეში, 42 წლის ასაკში. მის შემდეგ ყირიმის სახანოში ისევ დაიწყო დინასტიური ომი ტახტზე ასასვლელად, რომელიც დამთავრდა მისი ძმისშვილის, ჯანიბექ გირეის გამარჯვებით. მოგვიანებით მისი ვაჟებიც გახდნენ ყირიმის ხანები: ბაჰადირ I გირეი 1637-1641 წ.წ, ისლამ III გირეი 1644-1654 წ.წ, და მეჰმედ IV გირეი 1641-1644 და 1654-1666 წლებში. ყირიმის სახანოს მმართველთა დინასტია სწორედ სელამეთის შთამომავლებმა გააგრძელეს და დაასრულეს. ყირიმის სახანო გირეის დინასტია ყირიმის ხანების სია Гайворонский Алексей. Созвездие Гераев. — Симферополь, 2003 г. Олекса Гайворонский «Повелители двух материков», том 1, Киев-Бахчисарай, 2007 г. ISBN 978-966-96917-1-2
Radiophonie vol. 9

Hexagone — ფრანგი ელექტრონული მუსიკოს ჟან-მიშელ ჟარის მიერ რადიოსადგურ France Info-სთვის შექმნილი კომპოზიცია. მისი 99 სხვადასხვა ნაწილი ცალკე ჩაიწერა კომპოზიტორ ბრუნო მანტოვანის ორკესტრირებით. ჩანაწერი Radio France-მა გაავრცელა, როგორც Radiophonie Vol. 9, 2000 ასლის ოდენობით, 2017 წლის 13 იანვარს. ↑ "HEXAGONE" : JARRE GRAVA COM ORQUESTRA PARA A FRANCE INFO Portuguese. ↑ Comment Jean-Michel Jarre a rhabillé franceinfo French. ↑ Jean-Michel, François, Mélanie et les autres … French.
The Night Siren

The Night Siren — ინგლისელი გიტარისტ სტივ ჰეკეტის 25-ე სტუდიური ალბომი. იგი გამოიცა 2017 წლის 25 მარტს, ლეიბლზე Inside Out Music. ალბომში წარმოდგენილია თანამშრომლობა მუსიკოსებთან მსოფლიოს სხვადასხვა ქვეყნიდან. დისკში შეტანილი მასალის ნაწილი დაწერილი იყო წინა ალბომის, Wolflight-ის შექმნის პერიოდში. სტივ ჰეკეტი – ელექტრონული და აკუსტიკური გიტარები, უდი, ჩარანგო, სიტარი, ჰარმონიკა, ჰარმონიკა, ვოკალი კობი ფარი – ვოკალები სიმღერაში West to East მირა ავადი – ვოკალები სიმღერაში West to East ნიკ დ'ვირგილიო – დასარტყმელი საკრავები სიმღერაში Martian Sea მალიკ მანსუროვი – ტარი სიმღერაში Behind the Smoke გუნლაუგურ ბრიმი (მითითებული, როგორც გული ბრიმი) – დასარტყმელი საკრავები, კახონი, პერკუსია როჯერ კინგი – კლავიშებიანები, პროგრამირება (The Gift-ის გარდა) ბენედიქტ ფენერი – კლავიშებიანები, პროგრამირება (The Gift-ში) ლესლი-მირიამ ბენეტი – კლავიშებიანები The Gift-ში ნედ სილვანი – ვოკალები სიმღერაში Inca Terra ჯო ჰეკეტი – ვოკალები სიმღერაში West to East გერი ო'ტული – დასარტყმელი საკრავები სიმღერებში Fifty Miles from the North Pole, El Niño და West to East რობ ტაუნსენდი – ბარიტონული საქსოფონი, სოპრანო საქსოფონი, ფლეიტა, ფლაჟოლეტი, კენა, დუდუკი, ბას-კლარნეტი ამანდა ლემანი – ვოკალი კრისტინ ტაუნსენდი – ვიოლინო, ალტი დიკ დრაივერი – კონტრაბასი ტროი დონოკლი – ირლანდიური სალამური სიმღერაში In Another Life ჯონ ჰეკეტი – ფლეიტა სიმღერებში Martian Sea და West to East ფერენც კოვაჩი – საყვირი სიმღერაში Fifty Miles from the North Pole სარა კოვაჩი – დიჯერიდუ სიმღერაში Fifty Miles from the North Pole Inside Out Music – სტივ ჰეკეტი - 'The Night Siren' დაარქივებული 2016-12-20 საიტზე Wayback Machine. ↑ Frazier, Preson. (8 მარტი 2017) Steve Hackett on 'Night Siren,' Chris Squire's Legacy and Rediscovering a Lost Genesis Song. Something Else! Reviews. ციტირების თარიღი: 26 მარტი 2017. ↑ "Steve Hackett - The Night Siren" (გერმანულად). Austriancharts.at. Hung Medien. წაკითხვის თარიღი 5 აპრილი 2017. ↑ "Steve Hackett – The Night Siren" (ჰოლანდიურად). Ultratop.be. Hung Medien. წაკითხვის თარიღი 1 აპრილი 2017. ↑ "Steve Hackett – The Night Siren" (ფრანგულად). Ultratop.be. Hung Medien. წაკითხვის თარიღი 1 აპრილი 2017. ↑ „Dutchcharts.nl – Steve Hackett – The Night Siren“ (ჰოლანდიურად). Hung Medien. წაკითხვის თარიღი 1 აპრილი 2017. ↑ „Le Top de la semaine : Top Albums – SNEP (Week 13, 2017)“. Syndicat National de l'Édition Phonographique. ციტირების თარიღი: 4 აპრილი 2017. ↑ "Offiziellecharts.de – Steve Hackett – The Night Siren" (გერმანულად). GfK Entertainment Charts. წაკითხვის თარიღი 31 მარტი 2017. ↑ Album – Classifica settimanale WK 13 (dal 2017-03-24 al 2017-03-30) Italian. Federazione Industria Musicale Italiana. ციტირების თარიღი: 1 აპრილი 2017. ↑ "2017-03-31 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 1 აპრილი 2017. ↑ "Steve Hackett – The Night Siren". Swisscharts.com. Hung Medien. წაკითხვის თარიღი 5 აპრილი 2017. ↑ "2017-03-31 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 1 აპრილი 2017.
აუსანის სამეფო

აუსანის სამეფო — ანტიკური სამეფო არაბეთის ნახევარკუნძულის სამხრეთში (დღევანდელი იემენის ტერიტორიაზე). მისი დედაქალაქი იყო ჰაჯარ იაჰირი. ერთ დროს ის მნიშვნელოვან როლს თამაშობდა ნახევარ კუნძულის სამხრეთში. საბიური ტექსტის მიხედვით, სამეფო ძვ. წ. VII საუკუნეში გაანადგურა საბის მუქარიბმა კარიბ-ილ ვატარმა. 1990-იანების შუა პერიოდში მ. საად აუიოუბმა გათხრების დროს აღმოაჩინა ახალი არქეოლოგიური ტერიტორია, სადაც ძვ. წ. II საუკუნის სამეფოს ნარჩენები აღმოჩნდა. დაახლოებით 160,000 მ² ტერიტორია იყო შემოსაზღვრული აგურის კედლებით. განვითარებული იყო კულტურა და ირიგაციის სისტემა. რადიოკარონულმა კვლევამ აჩვენა, რომ ირიგაციის სისტემა I საუკუნის პირველ ნახევარში მიატოვეს. მას შემდეგ ქალაქი აღარ აღდგენილა. ჰაჯარ იაჰირი სამხრეთი არაბეთისთვის განსაკუთრებულად დიდი ქალაქი იყო, რომელიც ელინისტური კულტურის გავლენას განიცდიდა. ქალაქში ბლომად იყო ტაძრები და სასახლეები. ქალაქში განვითარებული იყო ვაჭრობა და არსებობდა ქარვასლები. აღმოჩენილია აუსანიური წარწერები, რომლებიც ქატაბანიურ ენაზეა შესრულებული. სხვა მსგავსი წვრილი არაბული სამეფოების მსგავსად ჰაჯარ იაჰირიც მდებარეობდა განიერი უაიდის სათავეში. Caravan Kingdoms: Yemen and the Ancient Incense Trade Freer Gallery, Washington, 2005. Exhibition of archeological objects from Yemen, setting Awsan in context. Catalogue. Robert Hoyland, Arabia and the Arabs: From the Bronze Age to the Coming of Islam (series Ancient Peoples) Freya Stark and Jane Geniesse The Southern Gates of Arabia: A Journey in the Hadhramaut Télédetection archéologique dans la Wadi Markha დაარქივებული 2010-02-04 საიტზე Wayback Machine. (ფრანგული)
Ritual Spirit

Ritual Spirit — ბრიტანული ტრიპ-ჰოპ ჯგუფ Massive Attack-ის EP, გამოცემული 2016 წლის 28 იანვარს. ალბომის Protection შემდეგ მის ჩაწერაში პირველად მონაწილეობდა ტრიკი. სტუდიაში აგრეთვე მუშაობდნენ შოტლანდიური ჰიპ-ჰოპ ჯგუფი Young Fathers, ლონდონელი რეპერი Roots Manuva და ვოკალისტი აზეკელი. EP-ში არ ჟღერს ჰორეს ენდის ვოკალი. ეს არის ჯგუფის პირველი ჩანაწერი Protection-ის შემდეგ პროდიუსერ ნილ დევიჯის მონაწილეობის გარეშე. შენიშვნა "Dead Editors"-ში შეტანილია ჰერბი ჰენკოკის "Watermelon Man"-ს (1962) ნაწყვეტი. ↑ Ritual Spirit [EP – Massive Attack]. Metacritic. CBS Interactive. ციტირების თარიღი: აპრილი 6, 2016. ↑ Kellman, ენდი. (28 იანვარი 2016) Ritual Spirit - Massive Attack. AllMusic. ციტირების თარიღი: 6 მაისი 2016. ↑ Adcock, Lee. (4 თებერვალი 2016) Ep Review: Massive Attack - Ritual Spirit. Drowned in Sound. Silentway. დაარქივებულია ორიგინალიდან — 2016-02-05. ციტირების თარიღი: 5 თებერვალი 2016. ↑ St. Asaph, Katherine. (5 თებერვალი 2016) Massive Attack: Ritual Spirit EP. Pitchfork Media. ციტირების თარიღი: 5 თებერვალი 2016. ↑ Garratt, ჯონ. (24 თებერვალი 2016) Massive Attack: Ritual Spirit]. PopMatters. ციტირების თარიღი: 6 აპრილი 2016. ↑ Tabb, ბრაიან. (18 მარტი 2016) Reviews: Macklemore, Massive Attack, Pinegrove, Hinds]. Pretty Much Amazing. დაარქივებულია ორიგინალიდან — 20 აპრილი 2016. ციტირების თარიღი: 6 აპრილი 2016. ↑ Benfield, Haydon. (4 თებერვალი 2016) EP Review: Massive Attack - Ritual Spirit. Renowned For Sound. ციტირების თარიღი: 6 თებერვალი 2016. ↑ Massive Attack unveil Ritual Spirit EP featuring Tricky, Roots Manuva. Fact (28 იანვარი 2016). ციტირების თარიღი: 28 იანვარი 2016. ↑ Young, Alex. (28 იანვარი 2016) Stream: Massive Attack’s new EP Ritual Spirit. Consequence of Sound. ციტირების თარიღი: 28 იანვარი 2016. ↑ "Ultratop.be – Massive Attack & Azekel – Ritual Spirit" (ფრანგულად). Ultratip. წაკითხვის თარიღი: მარტი 14, 2016. ↑ "Lescharts.com – Massive Attack & Azekel – Ritual Spirit" (ფრანგულად). Les classement single. წაკითხვის თარიღი: მარტი 14, 2016. ↑ "Musicline.de – Massive Attack & Azekel Single-Chartverfolgung" (გერმანულად). Media Control Charts. PhonoNet GmbH. წაკითხვის თარიღი: მარტი 14, 2016. ↑ Vinili - Classifica settimanale WK 10 (dal 2016-03-04 al 2016-03-10) Italian. Federazione Industria Musicale Italiana. ციტირების თარიღი: მარტი 14, 2016. ↑ "Massive Attack ალბომების და სიმღერების ისტორია ჩარტებში" ბილბორდის საცეკვაო/ელექტრონული ალბომები - Massive Attack. Prometheus Global Media. წაკითხვის თარიღი მარტი 14, 2016.
Everything at Once (ალბომი)

Everything at Once — შოტლანდიური ჯგუფ Travis-ის მერვე სტუდიური ალბომი, რომელიც გამოვიდა 2016 წლის 29 აპრილს. გამოსვლას აგრეთვე ახლდა თანმხლები ფილმის DVD-ზე გამოცემა. ფილმის პრემიერა გაიმართა 2016 წლის 17 მარტს, Alamo Drafthouse Cinema-ში, პროგრამის South by Southwest ფარგლებში. ↑ Metacritic Review. Metacritic. ციტირების თარიღი: 11 მაისი 2016. ↑ Yeung, ნილ. AllMusic Review. AllMusic. ციტირების თარიღი: 11 მაისი 2016. ↑ James, Gareth. (25 აპრილი 2016) Clash Music Review. Clash. ციტირების თარიღი: 11 მაისი 2016. ↑ Barr, Gordon. Travis announce O2 Academy Newcastle gig to promote new album Everything at Once. ციტირების თარიღი: 24 თებერვალი 2016. ↑ EVERYTHING AT ONCE WORLD PREMIERE @SXSW. დაარქივებულია ორიგინალიდან — 2016-08-07. ციტირების თარიღი: 20 ივნისი 2016. ↑ "Travis - Everything at Once" (გერმანულად). Austriancharts.at. Hung Medien. წაკითხვის თარიღი 11 მაისი 2016. ↑ "Travis – Everything at Once" (ჰოლანდიურად). Ultratop.be. Hung Medien. წაკითხვის თარიღი 7 მაისი 2016. ↑ "Travis – Everything at Once" (ფრანგულად). Ultratop.be. Hung Medien. წაკითხვის თარიღი 7 მაისი 2016. ↑ "Travis – Everything at Once". Lescharts.com. Hung Medien. წაკითხვის თარიღი 23 მაისი 2016. ↑ "GFK Chart-Track". Chart-Track.co.uk. GFK Chart-Track. IRMA. წაკითხვის თარიღი 6 მაისი 2016. ↑ "Travis – Everything at Once". Swisscharts.com. Hung Medien. წაკითხვის თარიღი 11 მაისი 2016. ↑ "2016-05-11 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 7 მაისი 2016.
ტიტანიკი

ტიტანიკი (RMS Titanic, SS Titanic) — ოლიმპიკის კლასის ინგლისური ლაინერი. XX საუკუნის დასაწყისისთვის უდიდესი სამგზავრო გემი. ფლობდა კომპანია White Star Line, აშენდა გემთსაშენში Harland and Wolff, ბელფასტში, ჩრდილოეთ ირლანდიაში. ტიტანიკი 1912 წლის 10 აპრილს საუთჰემპტონის პორტიდან გავიდა. ვიდრე დასავლეთისკენ გაეშურებოდა, გზაზე შერბურსა (საფრანგეთი) და კვინსტაუნში შეიარა და მგზავრები აიყვანა. გასვლიდან ოთხი დღის შემდეგ, 1912 წლის 14 აპრილს, 22:40-ზე, ტიტანიკი აისბერგს შეეჯახა. 1912 წლის 15 აპრილის დილით გემი ჩაიძირა, შეჯახებიდან 2 საათისა და 40 წუთის შემდეგ. ჩაძირვამ 1,517 ადამიანის დაღუპვა გამოიწვია (სულ 2,223 მგზავრი), რაც ტიტანიკის კატასტროფას ერთ-ერთ უდიდესს ხდის საზღვაო ისტორიაში. დიდი მსხვერპლი ნაწილობრივ იმით იყო განპირობებული, რომ გემზე საკმარისი რაოდენობის ნავი არ აღმოჩნდა. ნავების რაოდენობა სულ 1.178 ადამიანზე იყო გათვლილი. ვიკისაწყობში არის გვერდი თემაზე: ტიტანიკი ტიტანიკი დაარქივებული 2008-12-24 საიტზე Wayback Machine. , BBC-ის არქივი. ტიტანიკი დაარქივებული 2012-11-08 საიტზე Wayback Machine. , Open Directory Project. ↑ Titanic დაარქივებული 2012-04-15 საიტზე Wayback Machine. . Chris' Cunard Page.
მეტრონომი (ინტერნეტ-გაზეთი)

„მეტრონომი“ — ქართულენოვანი საზოგადოებრივ-პოლიტიკური ინტერნეტ-გაზეთი. დაარსდა 2015 წლის 15 ნოემბერს. მეტრონომის მთავარი რედაქტორია გენო ჯოხიძე. გამოცემის საიტი
The Delerium Years 1991–1993

The Delerium Years 1991–1993 — ბრიტანული პროგრესული როკ-ჯგუფ Porcupine Tree-ს ბოქს-სეტი, გამოცემული 2017 წლის 24 იანვარს. მასში შეტანილია მასალა ჯგუფის პირველი ორი სტუდიური ალბომიდან On the Sunday of Life... და Up the Downstair, EP Staircase Infinities, საარქივო ჩანაწერების ალბომი Yellow Hedgerow Dreamscape და ორი EP, რომელიც შეადგენს კომპილაციას Voyage 34: The Complete Trip ბოქს-სეტში შეტანილი ყველა ჩანაწერი წარმოდგენილია 180 გრამიან გრამფირფიტებზე. Yellow Hedgerow Dreamscape და On the Sunday of Life... შეიცავენ იგივე რემასტერებს, რაც შეტანილია შესაბამისი ალბომების უკანასკნელ CD გამოცემებში - ყველა ჩანაწერი აღდგენილია ორიგინალური ანალოგური ფირებიდან. სხვა ჩანაწერები სპეციალურად მომზადდა რემასტერების სახით ამ ბოქს-სეტისთვის. Voyage 34-ში შეტანილია „Phase IV“-ის სრული ვერსია, მანამდე გამოცემული მხოლოდ 12" დუიმიან სინგლზე. გამოცემას ახლავს წიგნი, რომელშიც შეტანილია შესაბამისი პერიოდის დოკუმენტური მასალა - სხვადასხვა ჩანაწერი და ფოტოსურათი, ბიოგრაფიული ანოტაციები და ვრცელი ინტერვიუ ჯგუფის ლიდერ სტივენ უილსონთან. წიგნის დიზაინი შეიმუშავეს ლასე ჰოილემ და კარლ გლოვერმა. ↑ ინფორმაცია მაღაზიის Burning Shed საიტზე
ლევან V დადიანი

ლევან V დადიანი (დ. 1791 — გ. 1846) — ოდიშის მთავარი 1805-1840 წლებში. მამის გარდაცვალების დროს მძევლად ჰყავდა აფხაზეთის მთავარ ქეილაშ შარვაშიძეს, რომლისგანაც მისი განთავისუფლება 1805 წლის გაზაფხულამდე ვერ მოხერხდა. 1805 წელს, როდესაც გრიგოლ დადიანი გარდაიცვალა, ლევან V დადიანის მცირეწლოვანების გამო ოდიშის სამთავროს 4 წევრისაგან შემდგარი საბჭოს დახმარებით განაგებდა დედამისი, დედოფალი ნინო. 1811 წლიდან ლევან V დადიანი უშუალოდ შეუდგა სამთავროს მართვა-გამგეობას. აქტიურად მონაწილეობდა რუსეთის იმპერიის მიერ დასავლეთ საქართველოში მოწყობილ სამხედრო ექსპედიციებში: 1809 წელს მონაწილეობდა ფოთის აღებაში, 1810 წელს იმერეთის სამეფოს დამორჩილებაში, 1819-1820 წლებში - იმერეთისა და გურიის აჯანყების ჩახშობაში. ასევე დაეხმარა რუსეთს აფხაზეთის სამთავროში ხელისუფლების განმტკიცებაში. 1813 წელს ლევან V დადიანმა შემოიერთა სამურზაყანო, რომელსაც 1840-მდე მართავდა. მის დროს, 1830 წელს, ოდიშის სამთავროში დაარსდა პირველი სასწავლებელი - მარტვილის სასულიერო სასწავლებელი. 1840 წელს უარი თქვა სამთავრო ტახტზე თავისი შვილის დავითის სასარგებლოდ, თუმცა მთავრის ტიტულს სიკვდილამდე ატარებდა. ცოლად ჰყავდა იმერეთის სახლთუხუცესის ზურაბ წერეთლის ქალიშვილი — მართა წერეთელი. ბერაძე თ., ქართული საბჭოთა ენციკლოპედია, ტ. 6, თბ., 1983. — გვ. 157.